Diari Oficial de la Generalitat Valenciana


Sumari del DOGV 5091, del 13-09-2005 (2005/10982)

Acord de 9 de setembre de 2005, del Consell de la Generalitat, pel qual es declara l'ocupació urgent dels béns i drets subjectes a un expedient d'expropiació forçosa de la Diputació Provincial de Castelló.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5091

Data del DOGV
:   13-09-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/10325


Organisme emissor
:   Conselleria de Justícia i Administracions Públiques

Tipus de document
:   Anunci

Acord de 9 de setembre de 2005, del Consell de la Generalitat, pel qual es declara l'ocupació urgent dels béns i drets subjectes a un expedient d'expropiació forçosa de la Diputació Provincial de Castelló. [2005/A10109]
  
El Consell de la Generalitat, en la reunió del dia 9 de setembre del 2005, va adoptar l'acord següent:
  
La Diputació Provincial de Castelló, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte Ampliació i Millora de la Carretera CV-1546, de Benlloch a Vall d'Alba, des del PK 3+000 al PK 6+175.
  
La dita declaració d'ocupació urgent es justifica per les raons següents: l'obra Ampliació i Millora de la Carretera CV-1546, de Benlloch a Vall d'Alba, des del PK 3+000 al PK 6+175, ha de dur-se a terme amb celeritat, ja que amb l'esmentada obra es millora el trànsit rodat en la carretera provincial de Benlloch a Vall d'Alba i, alhora, es compleixen els compromisos adquirits segons el conveni subscrit entre la Generalitat i la Diputació Provincial de Castelló sobre actuacions en la xarxa viària de titularitat provincial de 17 de novembre de 2003, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, que van presentar al·legacions i van ser resoltes per la Junta de Govern de la corporació. Consten l'aprovació del projecte d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per la Diputació Provincial de Castelló per a l'execució del projecte Ampliació i Millora de la Carretera CV-1546, de Benlloch a Vall d'Alba, des del PK 3+000 al PK 6+175.
  
El present acord es publicará en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació provincial expropiadora, només als efectes d'esmenar possibles errors que s'hagen produït en fer la relació dels béns afectats per l'ocupació urgent.
  
Aquest acord posa fi a la via administrativa, en virtut de l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra ell els recursos següents:
  
a) Recurs potestatiu de reposició davant del Consell de la Generalitat, en el termini d'un mes, comptador a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició, podrà interposar, en el termini de dos mesos, o, si fa el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercir qualsevol altra via que estimen adient.
  
València, 9 de setembre de 2005
  
La consellera secretària del Consell de la Generalitat, per substitució,